Kollár, Boris, predseda NR SR (2021-09-21):
Ďakujem velice pekne, pán predsedajúci, za udelenie slova. Škoda, že tu neni viacej poslancov, ale musím povedať, že týmto sa vládna, aby si naozaj povedali tak, ako to je. Je pravdou, že tejto téme sa venuje veľmi dlho poslankyňa Romana Tabák. A chodí, naozaj už dva mesiace alebo tri mesiace chodí od jedného k druhému, v kuse ju niekde vypoklonkujú. Raz jej to zastaví minister, potom musí ísť na koaličnú radu. Musím sa priznať, že aj u nás s tým prišla poslankyňa Krištúfková. Bola veľmi rýchla, na koaličnej rade jej to schválili, ale nakoniec jej to zablokoval minister, minister vnútra a vtedy sme sa dozvedeli, že vlastne Romana Tabák má toto rozpracované podstatne dlhšie a venovala tomu podstatne viacej času. To znamená, že nemôžete očakávať, že my teraz schválime tento váš zákon, a pani Tabák sa tým zaoberala naozaj dva-tri mesiace veľmi poctivo a z jedných dverí do druhých ju posielali na tom ministerstve. Možno by bolo fajn, keby Romana si zobrala na mňa faktickú a dovysvetľovala, ako to vyzerá. Ja rozhodne odmietam to, aby sme to teraz, ja nebudem hlasovať za váš návrh zákona, lebo, samozrejme, podporujem Romanin návrh, ale toto isté. Venuje sa tomu veľmi dlho, vy ste to veľmi rýchlou skratkou, však je to v poriadku, sem hodili, a tým pádom ste ju predbehli. Ale tu, tú, naozaj tú, tú mravenčiu robotu si odrobila ona a určite podporím jej návrh zákona. Veľmi by ma ale mrzelo, keby kvôli našim takýmto bojom a sporom sa to odkoplo o šesť mesiacov. A keby sa to týmto odkoplo o šesť mesiacov a tí cyklisti nebudú chránení šesť mesiacov, to by som bol veľmi nerád. To znamená, že o tom sa budeme musieť baviť, a to musíš, Romana, ty si zistiť, ako to je, aby sa nám nestalo, že aj ten tvoj zákon bude môcť byť prerokovaný až o šesť mesiacov, no nebudeme chrániť cyklistov, to je veľmi dôležité. My chceme ten zákon prijať, 1,5 metra je prakticky skoro v celej Európe, v civilizovanej Európe je tento zákon prijatý, len my ho nemôžeme prijať. Čiže ja toto odmietam, takéto negatívne stanovisko pána ministra, ministra vnútra. Pokiaľ s tým bude pokračovať, som ochotný za to zahlasovať aj bez jeho súhlasu. Preto, lebo tuná musíme chrániť životy, a nejaké výmysly neviem akej komisie. Keď to funguje hocikde v západnej Európe, ja sa divím, že to tunák sme neprijali. A keď sa niečo aj stane, viete, čo urobí súdny znalec? Ja vám poviem, čo urobí súdny znalec. Zoberie si bicykel, položí sa na zem, odmerá dĺžku, väčšinou sú to dva metre a takto rozhodne. Čiže aj tak je vám to jedno, aj tak bude ten dotyčný, ktorý to nedodržal, bude aj tak postihnutý. Tak o čo tunák nám ide, o čo sa tuná hráme? Treba to prijať a toto prijatie tohto zákona tých cyklistov neochráni, tak ako neochráni namaľovaná zebra na prechode pre chodcov, neochráni pri zrážke chodcu. Ale je v tom tá veľkosť toho prijatého zákona, že všetci vedia, že už musia niečo dodržiavať. Všetci vedia, že ten prechod je na to, a musí si dávať pozor. To znamená, že keď sa dostane do podvedomia vodičov, že musíš dodržiavať 1,5 metra, no tak ho bude určite v budúcnosti obiehať z väčšej vzdialenosti a bude si na to dávať sakramentský pozor. To znamená, že vládna koalícia je pripravená tento návrh zákona prijať. Veľmi veľa času tomu venovala poslankyňa Romana Tabák. My jej to určite nevezmeme týmto spôsobom, že by sme zahlasovali za tento návrh zákona, ani vám ho nejdeme zobrať, preto, lebo ona na tom už robí tri mesiace, takže aby ste vedeli, že tento zákon bude v Národnej rade prijatý, ale musíme urobiť všetko pre to, aby sa nám to nestalo týmto, ako upozorňoval pán kolega, že sa to odkopne o šesť mesiacov a že budeme to môcť prijať až o šesť mesiacov. Toto musíme nejakým spôsobom odstrániť a tento návrh prijmeme, takže musíme tých cyklistov ochrániť. A keď ste chceli, aby sme vám to povedali tak, ako to je, tak je to takto, aby to bolo korektné. Takže tento návrh zákona, bohužiaľ, hovorím, bohužiaľ, lebo je, je už tu, nepodporíme, lebo ho nemôžeme podľa koaličnej zmluvy hlasovať s opozíciou. Cez to všetko som presvedčený, že to treba prijať. Je to veľmi dobrý návrh zákona, ja vám zaňho ďakujem, že ste ho dali. Možnože aj nás s tým trošku kopli, možnože teraz s ním bude nakopnutý ešte aj minister vnútra a budem ho aj týmto ja, aj ja osobne tlačiť, aby to už konečne tej Romane odobril, lebo tam chodí jak na klavír za ním. Takže je tunák aj kritika do našich radov a bol by som rád, keby Romana na to zareagovala, aspoň vám povedala, akým spôsobom to vyzerá a kde sa až dostala. Ďakujem pekne za pozornosť.